# DIRECŢIA GENERALĂ SECRETARIAT UNIVERSITATE

**HOTĂRÂREA NR. 13**

**A CONSILIULUI DE ADMINISTRAŢIE DIN DATA DE 13.04.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 13.04.2022, hotărăşte:

**Art. 1.** Se aprobă*Metodologia prelungirii activității didactice pentru cadrele didactice UMF ” Carol Davila” – Anul Universitar 2022-2023* (Anexa 1).

**Art. 2.** Se aprobă*Metodologia proprie a Universității de Medicină și Farmacie ”Carol Davila”București privind mobilitatea academică a studenţilor din cadrul instituțiilor de învățământ superior acreditate/autorizate provizoriu din România, înmatriculați la ciclul de invățământ ”Licență”* și calendarul acesteia, pentru Anul Universitar 2022-2023 (Anexa 2).

**Art. 3.** Se aprobă componența comisiilor de analiză și echivalare a dosarelor de mobilitate studențească pentru Anul Universitar 2022-2023 (Anexele 3-7).

**Art. 4.** Se acordă un aviz de principiu solicitării de înființare a unui nou program de studii universitare de masterat științific în cadrul Facultății de Moașe și Asistență Medicală – *Terapia fizică în patologia musculoscheletală* (Anexa 8).

**Art. 5.** Se aprobă propunerea de exmatriculare a unui student la Modulul de Limba Engleză din cadrul Facultății de Medicină, An I 2015-2016 (Anexa 9).

**Art. 6.** Se aprobă solicitarea de întrerupere temporară a studiilor pentru o studentă în Anul II 2021-2022 la Facultatea de Medicină (Anexa 10).

**Art. 7.** Se aprobă propunerea de exmatriculare pentru neachitarea obligațiilor financiare a unei studente din Anul I 2021-2022, Facultatea de Medicină (Anexa 11).

**Art. 8.** Se aprobă solicitarea de schimbare a numelui pentru o studentă din anul VI, Modulul de Limbă Engleză, Facultatea de Medicină (Anexa 12).

**Art. 9.** Se aprobă propunerea de integrare la nivel instituțional a direcției de cercetare *Abordări inovative în reducerea riscului epidemiologic al infecțiilor cu SARS-CoV-2* în scopul susținerii excelenței CDI în domeniul Sănătate și creșterii competitivității instituționale pe plan intern și extern (Anexa 13).

[**Art. 10.** Se aprobă *Metodologia de acordare a granturilor interne de cercetare de excelență* din cadrul Proiectului de dezvoltare instituțională *Susținerea excelenței CDI în domeniul Sănătate și creșterea competitivității Universității de Medicină și Farmacie Carol Davila din București pentru atingerea statutului de lider regional European EURO-MEDEX*, Număr contract 33PFE/2021 (Anexa 14).](https://umfcd.ro/cercetare-si-dezvoltare/proiecte/proiecte-de-dezvoltare-institutionala/pfe_33-2021-sustinerea-excelentei-cdi-in-domeniul-sanatate-si-cresterea-competitivitatii-umfcd-din-bucuresti-pt-lider-regio-euro/)

**Art. 11.** Se aprobă desemnarea Comisiei de avizare internă pentru activitățile desfășurate în cadul Proiectului de dezvoltare instituțională *Susținerea excelenței CDI în domeniul Sănătate și creșterea competitivității Universității de Medicină și Farmacie Carol Davila din București pentru atingerea statutului de lider regional European EURO-MEDEX, 33PFE/2021* (Anexa 15).

**Art. 12.** Se aprobă *Regulamentul de organizare și funcționare al Centrului de cercetare dezvoltare de structuri terapeutice inovative – InnoTher* (Anexa 16).

**Art. 13.** Se aprobă propunerea de aderare la platforma deschisă de inovare Crowdhelix, care facilitează stabilirea unor consorții europene, prin plata taxei anuale de membru în valoare de 5250 euro.

**Art. 14.** Se aprobă solicitarea Dlui. Prof. Univ. Dr. Ioan Sîrbu pentru achiziția materialelor consumabile necesare activității de lucrări practice cu medicii cursanți înscriși în programul de pregătire în vederea obținerii Atestatului de Studii Complementare în Implantologia Orală, pentru 2021-2022, achiziția fiind suportată din procentul ce revine lectorilor (Anexa 17).

**Art. 15.** Se aprobă solicitarea Dlui. Prof. Univ. Dr. Traean Burcoș de creștere a cuantumului taxei aferente cursului de chirurgie laparoscopică avansată (nivel II), de la 3500 la 4000 lei (Anexa 18).

**Art. 16.** Se aprobă decontarea cheltuielilor de deplasare pentru Dl. Șef de lucrări Dr. Mihai Gutu de la UMF Grigore T. Popa Iași, membru în comisia de examen a concursului de obținere a titlului de medic specialist în specialitatea de Medicină Nucleară (Anexa 19).

**Art. 17.** Se aprobă solicitările de aprobare a retragerii definitive de la studiile universitare de doctorat pentru 3 studenți doctoranzi (Anexa 20).

**Art. 18.** Se aprobă solicitările de aprobare a cererii de prelungire pentru 5 studenți doctoranzi (Anexa 21).

**Art. 19.** Se aprobă *Regulamentul privind organizarea și desfășurarea programelor postdoctorale de cercetare avansată în cadrul IOSUD a Universității de Medicină și Farmacie “Carol Davila” din București* (Anexa 22).

[**Art. 20.** Se aprobă *Metodologia privind organizarea și desfășurarea programelor postdoctorale de cercetare avansată în cadrul IOSUD a Universității de Medicină și Farmacie “Carol Davila” din București* (anexa 23).](https://umfcd.ro/wp-content/uploads/2022/SCOALA_DOCTORALA/ORGANIZARE/Regulament%20IOSUD%20revizuit%2004.04.2019.pdf)

**Art. 21.** Se aprobă componența Comisiei Centrale și Comisiei Tehnice pentru Examenul de Admitere la Studiile Universitare de Doctorat, Sesiunea Iulie 2022 (Anexa 24).

**Art. 22.** Se aprobă componența Comisiei privind mobilitatea academică a studenților doctoranzi (Anexa 25).

**Art. 23.** Se aprobă *Regulamentul privind participarea la cursul „Student Antreprenor Ediția a III-a” și la concursul planurilor de afaceri din cadrul proiectului CNFIS-FDI-2022-0201 „Dezvoltarea și creșterea aptitudinilor antreprenoriale în rândul studenților și absolvenților UMFCD – Antreprenor UMFCD”* (Anexa 26).

**Art. 24.** Se aprobă suplimentarea bugetului din venituri proprii, cu suma de 2.782.424,42 lei, în vederea achiziției de: servicii colectare gunoi menajer – Septembrie-Decembrie 2022, piese de schimb pentru ascensoare, servicii de pază și protecție – Mai-Decembrie 2022, lucrări renovare – cămin U1, pubele pentru colectare selectivă – cămine U1-U6, mobilier – cămine U1 și U6, frigidere, rolete – cămine U1 și U6 (Anexa 27).

**Art. 25.** Se aprobă propunerea de acordare a titlului de Doctor Honoris Causa Dlui. Prof. Dr. Nardy A. Casap-Caspi, Universitatea Hadassah, Israel (Anexa 28).

**Art. 26.** Se aprobă propunerea de acordare a titlului de Doctor Honoris Causa Dlui. Prof. Dr. Christos Katsaros, Universitatea din Berna, Elveția (Anexa 29).

**Art. 27.** Se aprobă solicitarea de reducere a taxei de studii, pe toată durata studiilor, unei studente de la Modulul de Limbă Engleză, Facultatea de Medicină (Anexa 30).

**Art. 28.** Se aprobă solicitarea de deplasare la o manifestare științifică desfășurată în străinătate, din fondurile U.M.F. ''Carol Davila'', a unui cadru didactic de la Facultatea de Medicină.

**Art. 29.** Se aprobă solicitarea de deplasare la o manifestare științifică desfășurată în străinătate, din fondurile U.M.F. ''Carol Davila'', a unui student doctorand de la Facultatea de Medicină.

**Art. 30.** Se aprobă solicitările de deplasare la manifestările științifice desfășurate în țară, din fonduri de cercetare, a două cadre didactice de la Facultatea de Medicină.

**Art. 31.** Se aprobă solicitările de deplasare în țară și în străinătate, din fonduri de cercetare, a cinci membri în proiecte de cercetare.

**Art. 32.** Se aprobă solicitarea de deplasare în străinătate pentru specializare a unui cadru didactic de la Facultatea de Medicină.

**Art. 33.** Se aprobă solicitările de deplasare la manifestările științifice desfășurate în țară și în străinătate, din fondurile personale, a opt cadre didactice de la Facultatea de Medicină și a unui cadru didactic de la Facultatea de Farmacie.

**Art. 34.** Se aprobă decontarea cazării și transportului pentru studenții la Școala de vară cu tema *Medical Humanities – Atena – Inclusive Approaches to the Medical Humanities* (anexa 31).

**Art. 35.** Se aprobă Tematica pentru Concursul Erasmus 2022, pentru Facultatea de Farmacie – Anul II (Anexa 32).

**Art. 36.** Se aprobă solicitarea Asociației Alumni ai Facultății de Farmacie din cadrul UMFCD referitoare la încheierea unui contract de comodat reprezentat de folosința suprafeței de 13,9 mp, Camera 14c, Secretariat, din imobilul situat în sediul Facultății de Farmacie, Str. Traian Vuia Nr. 6 (Anexa 33).

**Art. 37.** Se aprobă propunerea de numire în funcția de șef de disciplină și coordonator de rezidențiat, în cadrul Disciplinei *Chirurgie Toracică IOB „Alexandru Trestioreanu”*, a Domnului Conf. Univ. Dr. Claudiu Nistor (Anexa 34).

**Art. 38.** Se aprobă propunerea ca ziua de 26 aprilie 2022 să fie zi nelucrătoare pentru angajații UMFCD.

**Art. 39.** Se aprobă propunerea ca susținerea lucrărilor de licență de către absolvenții Anului Universitar 2021-2022 să se facă cu prezență fizică.

**Art. 40.** Se aprobă propunerea ca cererile de publicare a suportului de curs din cadrul disciplinelor UMFCD să fie avizate la nivelul Decanatelor facultăților.

**Art. 41.** Se acordă un aviz de principiu pentru organizarea unor atestate pentru studii complementare postuniversitare, de către Facultatea de Moașe și Asistență Medicală, în domeniile deficitare ale asistenței medicale (Anexa 35) .

**Art. 42.** Se aprobă *Raportul privind identificarea unor potențiale soluții de realizare a proiectului de investiții ,,Achiziție imobil pentru UMF Carol Davila”* (anexa 36).

**Art. 43.** Se aprobă *,,Procedura de lucru privind realizarea proiectului de investiții ,,Achiziție imobil pentru Universitatea de Medicină și Farmacie Carol Davila din București“* (Anexa 37).

**Art. 44.** Se aprobă propunerea de efectuare de expertize tehnice pentru căminele studențești B1 (valoare estimată - 25.919,48 lei fara TVA/30.725,18 lei cu TVA), B2 (valoare estimată - 25.559,38 lei fara TVA/ 30.415,66 lei cu TVA), U3 (valoare estimată – 42.688,01 lei fara tva/50.794,73 lei cu TVA) (Anexa 38).

**Art. 45.** Se aprobă solicitarea Fundației Universitare Sanabuna, referitoare la prelungirea contractului Nr. 6935/17.03.2011, având ca obiect folosirea spațiului în suprafață de 12 mp situat în cadrul Căminului Bolintineanu din strada Dimitrie Bolintineanu Nr. 9, Sector 2, București (Anexa 39).

**R E C T O R,**

Prof. Univ. Dr. Viorel Jinga

**Secretar Șef Universitate,**

 Daniela Grecu **Avizat Serviciul Juridic și Contencios,**

 Consilier Juridic Raluca-Andreea Stănescu